CELEX: 32014R0098
Language: da
Date: 2014-02-03 00:00:00
Title: Kommissionens forordning (EU) nr. 98/2014 af 3. februar 2014 om ændring af bilag II og III til Europa-Parlamentets og Rådets forordning (EF) nr. 110/2008 om definition, betegnelse, præsentation og mærkning af samt beskyttelse af geografiske betegnelser for spiritus

4.2.2014   
            
            
               DA
            
            
               Den Europæiske Unions Tidende
            
            
               L 33/3
            
         
      KOMMISSIONENS FORORDNING (EU) Nr. 98/2014
   af 3. februar 2014
   om ændring af bilag II og III til Europa-Parlamentets og Rådets forordning (EF) nr. 110/2008 om definition, betegnelse, præsentation og mærkning af samt beskyttelse af geografiske betegnelser for spiritus
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 110/2008 af 15. januar 2008 om definition, betegnelse, præsentation og mærkning af samt beskyttelse af geografiske betegnelser for spiritus (1), særlig artikel 26, og
   ud fra følgende betragtninger:
   
               (1)
            
            
               Ifølge bilag II til forordning (EF) nr. 110/2008 kan spirituskategorien »London gin« suppleres med betegnelsen »dry«. For denne kategori af spiritus må indholdet af tilsat sødestof ikke være mere end 0,1 gram sukker pr. liter. Der er ikke fastsat et maksimumindhold af tilsat sødestof for kategorierne »gin« og »destilleret gin«. Når »gin« og »destilleret gin« imidlertid fremstilles uden sukker eller med et sukkerindhold på under 0,1 gram sukker pr. liter, bør det være muligt at anvende betegnelsen »dry« for disse kategorier af spiritus, som er anført i nævnte bilag.
            
         
               (2)
            
            
               Ungarn har i overensstemmelse med proceduren i 17, stk. 1, i forordning (EF) nr. 110/2008 anmodet om at få »Újfehértói meggypálinka« registreret som geografisk betegnelse i bilag III til nævnte forordning. »Újfehértói meggypálinka« er en frugtbrændevin, som traditionelt fremstilles i Ungarn, og som udelukkende laves på surkirsebærsorterne »Újfehértói fürtös« og »Debreceni bőtermő«. Hovedspecifikationerne i den tekniske dokumentation for »Újfehértói meggypálinka« er blevet offentliggjort i Den Europæiske Unions Tidende
                   (2) med henblik på indsigelsesproceduren i artikel 17, stk. 6, i forordning (EF) nr. 110/2008. Da Kommissionen ikke har modtaget indsigelser, jf. artikel 17, stk. 7, i forordning (EF) nr. 110/2008, bør betegnelsen »Újfehértói meggypálinka« registreres som geografisk betegnelse i bilag III til nævnte forordning.
            
         
               (3)
            
            
               De geografiske betegnelser »Polska Wódka/Polish Vodka« og »Originali lietuviška degtinė/Original Lithuanian vodka« er registreret under produktkategori 15, »Vodka«, i bilag III til forordning (EF) nr. 110/2008. De tekniske specifikationer for disse geografiske betegnelser gælder imidlertid også for aromatiseret vodka. De geografiske betegnelser bør derfor også omfattes af bilagets produktkategori 31, »Aromatiseret vodka«. For at informere forbrugerne om, hvilket produkt der reelt er tale om, bør etiketten for denne type vodka være forsynet med varebetegnelsen »aromatiseret vodka« eller »vodka« samt angivelse af den fremherskende aroma.
            
         
               (4)
            
            
               Forordning (EF) nr. 110/2008 bør derfor ændres i overensstemmelse hermed.
            
         
               (5)
            
            
               For at lette overgangen fra bestemmelserne i forordning (EF) nr. 110/2008 til bestemmelserne i nærværende forordning bør de eksisterende lagre kunne markedsføres, indtil de er opbrugt, og etiketter, der er trykt inden datoen for nærværende forordnings ikrafttræden, bør kunne anvendes indtil den 31. december 2015.
            
         
               (6)
            
            
               Foranstaltningerne i denne forordning er i overensstemmelse med udtalelse fra Komitéen for Spiritus —
            
         VEDTAGET DENNE FORORDNING:
   Artikel 1
   I bilag II og III til forordning (EF) nr. 110/2008 foretages følgende ændringer:
   
               1)
            
            
               Bilag II ændres således:
               
                           a)
                        
                        
                           under punkt 20, »Gin«, indsættes følgende som litra d):
                           
                                       »d)
                                    
                                    
                                       Betegnelsen »gin« kan suppleres med betegnelsen »dry«, hvis den ikke har et indhold af tilsat sødestof på mere end 0,1 gram sukker pr. liter færdigvare.«
                                    
                                 
                     
                           b)
                        
                        
                           under punkt 21, »Destilleret gin«, indsættes følgende som litra d):
                           
                                       »d)
                                    
                                    
                                       Betegnelsen »destilleret gin« kan suppleres med betegnelsen »dry«, hvis den ikke har et indhold af tilsat sødestof på mere end 0,1 gram sukker pr. liter færdigvare.«
                                    
                                 
                     
         
               2)
            
            
               I bilag III foretages følgende ændringer:
               
                           a)
                        
                        
                           under produktkategori 9, frugtbrændevin, indsættes følgende:
                           
                                        
                                    
                                    
                                       »Újfehértói meggypálinka
                                       
                                    
                                    
                                       Ungarn«
                                    
                                 
                     
                           b)
                        
                        
                           under produktkategori 31, aromatiseret vodka, indsættes følgende:
                           
                                        
                                    
                                    
                                       »Polska Wódka/Polish Vodka
                                           (3)
                                       
                                       
                                          Originali lietuviška degtinė/Original Lithuanian vodka
                                           (3)
                                       
                                    
                                    
                                       Polen
                                       Litauen
                                    
                                 
                     
         Artikel 2
   Spiritus, der ikke opfylder kravene i forordning (EF) nr. 110/2008 som ændret ved artikel 1 i nærværende forordning, kan fortsat markedsføres, indtil lagrene er opbrugt.
   Etiketter trykt inden datoen for nærværende forordnings ikrafttræden kan fortsat anvendes indtil den 31. december 2015.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. februar 2014.
      
         
            På Kommissionens vegne
         
         José Manuel BARROSO
         
         
            Formand
         
      
   
   
      (1)  EUT L 39 af 13.2.2008, s. 16.
   
      (2)  EUT C 85 af 18.3.2011, s. 10.
   
      (3)  Produktets etiket skal være forsynet med varebetegnelsen »aromatiseret vodka«. Betegnelsen »aromatiseret« kan erstattes af navnet på den fremherskende aroma.«